Συντεταγμένες: 50°57′N 1°51′E﻿ / ﻿50.950°N 1.850°E﻿ / 50.950; 1.850

Το **Πα-ντε-Καλαί** (γαλλικά: *Pas-de-Calais*) είναι γαλλικός νομός στη διοικητική περιοχή Ω-ντε-Φρανς, στο βορρά της Γαλλίας. Το όνομά του προήλθε από τη γεωγραφική του θέση, τον Πορθμό του Καλαί που το χωρίζει από την Αγγλία. Πρωτεύουσα του νομού είναι η πόλη Αράς. Η INSEE και το Ταχυδρομείο του αποδίδουν τον κωδικό 62. Έχει έκταση 6.671 χμ2

Έχει 1.470.725 κατοίκους (απογραφή του 2016) και είναι ένας από τους πιο πυκνοκατοικημένους νομούς της Γαλλίας, με πυκνότητα 220 κατοίκους ανά χμ2. Παλαιότερα, με το νομό Νορ, αποτελούσαν την πρώην περιοχή Νορ-Πα-ντε-Καλαί. Μετά τη διοικητική μεταρρύθμιση του 2015 αποτελεί, με τέσσερις άλλους νομούς, τη νέα διοικητική περιοχή Ω-ντε-Φρανς. 

Οι κάτοικοι του νομού ονομάζονται *Πα-ντε-Καλεζιάν*.

Γεωγραφία
---------

Ο νομός Πα-ντε-Καλαί είναι ένας από τους 5 νομούς (Νορ, Πα-ντε-Καλαί, Ουάζ, Σομ και Αιν), της περιοχής Ω-ντε-Φρανς, στα βόρεια της Γαλλίας. Συνορεύει προς τα ανατολικά με το νομό Νορ, προς τα νότια με το νομό Σομ και προς τα βορειοδυτικά βρέχεται από τη Μάγχη (από τα σύνορα με το νομό Σομ έως το Καλαί) και από τη Βόρεια θάλασσα (από το Καλαί έως τα σύνορα με το νομό Νορ) σε ακτογραμμή 120 χιλιομέτρων. Η ακτογραμμή αυτή, που ονομάζεται Κοτ ντ'Οπάλ, είναι μία από τις πλουσιότερες στη Γαλλία όσον αφορά την ποικιλομορφία των οικοτόπων ευρωπαϊκού ενδιαφέροντος, καθώς περιλαμβάνει ποικίλα τοπία με παραλίες, αμμόλοφους, έλη, εκβολές, θαλάσσιους γκρεμούς και εσωτερικό περιβάλλον.

Ο νομός περιλαμβάνει το πλησιέστερο προς το Ηνωμένο Βασίλειο γαλλικό έδαφος, το ακρωτήριο Γκρι-Νε που βρίσκεται μόλις 30 χιλιόμετρα από την αγγλική ακτή. 

Διαρρέεται από πολλούς ποταμούς, οι κυριότεροι των οποίων είναι: Ωτί, Κάνς, Τερνουάζ, Λιάν, Σκαρπ, Λυς και Aα.

Στο νομό Πα-ντε-Καλαί υπάρχουν μέσες και μικρότερες πόλεις, οι κυριότερες εκ των οποίων είναι: Καλαί, Βουλώνη, Aράς και Λανς.

Ιστορία
-------

**Δημιουργία του νομού**

Ο νομός Πα-ντε-Καλαί είναι ένας από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, για να αντικαταστήσουν τις κομητείες και παλιές επαρχίες. Για να δημιουργήσει αυτό το νομό, το επαναστατικό καθεστώς συνένωσε το Αρτουά (η περιοχή γύρω από τις πόλεις Αράς, Μπετύν, Λανς και Σαιντ-Ομέρ) και τμήμα της παλιάς επαρχίας  Πικαρδίας (η περιοχή γύρω από τη Βουλώνη και το Καλαί), δύο περιοχές που παραμένουν, ακόμη και σήμερα, αρκετά διαφορετικές πολιτισμικά και οικονομικά. 

Έως την 1η Ιανουαρίου 2016, ο νομός Πα-ντε-Καλαί και ο όμορος νομός Νορ  σχημάτιζαν την περιοχή Νορ-Πα-ντε-Καλαί. Έκτοτε, με τέσσερις άλλους νομούς, αποτελεί την περιοχή Ω-ντε-Φρανς.

**Ναπολέων**

Ο Ναπολέων επέλεξε την περιοχή της Βουλώνης για τη στρατολόγηση ανδρών για τη δημιουργία της *Στρατιάς των ακτών του Ωκεανού*, που εξελίχθηκε στη *Μεγάλη Στρατιά,* για να προετοιμάσει απόβαση, που δεν πραγματοποιήθηκε ποτέ, στην Αγγλία μεταξύ 1803 και 1805. Η πρώτη διανομή της τιμητικής διάκρισης της Λεγεώνας της Τιμής πραγματοποιήθηκε στο στρατόπεδο της Βουλώνης, στις 16 Αυγούστου 1804. Μετά τη νίκη των Συμμάχων στη μάχη του Βατερλώ στις 18 Ιουνίου 1815 όλος ο νομός καταλήφθηκε από βρετανικά στρατεύματα από τον Ιούνιο του 1815 μέχρι τον Νοέμβριο του 1818.

**Α΄Παγκόσμιος Πόλεμος**

Ο Α΄ Παγκόσμιος Πόλεμος ήταν ιδιαίτερα σκληρός γι' αυτόν το νομό, που εκείνη την εποχή είχε πληθυσμό περίπου ένα εκατομμύριο ανθρώπους. Καθώς το μέτωπο διέρχονταν λίγα χιλιόμετρα ανατολικά από τη Λανς και το Aράς, στην περιοχή έγιναν πολλές μάχες. Ο ανδρικός πληθυσμός σε μεγάλο βαθμό στρατολογήθηκε ή εργάστηκε στα ορυχεία. Μέρος του πληθυσμού μετατοπίστηκε. Κατά την υπογραφή της εκεχειρίας, ο νομός Πα-ντε-Καλαί ήταν ανάμεσα στους πιο κατεστραμμένους. Πολλές πόλεις, όπως η Λανς, υπέστησαν μεγάλες ζημίες, οι εγκαταστάσεις εξόρυξης καταστράφηκαν και «περισσότερα από διακόσια χωριά δεν υπάρχουν πλέον». Ο νομός ταξινομήθηκε, με έντεκα άλλους, στην κόκκινη ζώνη και έζησε τις φυσικές, ψυχολογικές και περιβαλλοντικές συνέπειες του πολέμου για δεκαετίες.

**Β΄Παγκόσμιος Πόλεμος**

Η ακτογραμμή, κάπως λιγότερο πληγείσα κατά τον Α' Παγκόσμιο Πόλεμο, υπέστη μεγάλες καταστροφές στον Β' Παγκόσμιο Πόλεμο. Τα λιμάνια του Καλαί και της Βουλώνης πολιορκήθηκαν από τους Γερμανούς το Μάιο του 1940, λίγο πριν την επιχείρηση Ντιναμό στη Δουνκέρκη.

Οι Γερμανοί, φοβούμενοι συμμαχική απόβαση στις ακτές του Πα-ντε-Καλαί, κατασκεύασαν μια εκτεταμένη σειρά παράκτιων οχυρωματικών έργων κατά μήκος της ακτής, που αποτελούσαν μέρος του Τείχους του Ατλαντικού, αλλά και εσωτερικά σε αρκετά σημεία. Τον Ιούνιο του 1944 πραγματοποιήθηκαν διάφορες ενέργειες αντιπερισπασμού στις ακτές, για την κάλυψη της απόβαση στη Νορμανδίας.

Οι βομβιστικές επιθέσεις ήταν πολυάριθμες και ορισμένες πόλεις καταστράφηκαν εντελώς. Οι κάτοικοι ζούσαν σε υπόγεια καταφύγια ή έφευγαν μακριά από τις συγκρούσεις. Το Καλαί κηρύχθηκε κατεστραμμένο κατά 73% και η Βουλώνη κατά 85%. Η τελευταία είναι η πόλη της Γαλλίας που βίωσε τον πιο ανηλεή αεροπορικό βομβαρδισμό.

Διοικητική διαίρεση
-------------------

Χάρτης του νομού με τα διοικητικά διαμερίσματα
### Διοικητικά Διαμερίσματα

Ο νομός Πα-ντε-Καλαί χωρίζεται σε 7 διοικητικά διαμερίσματα, 39 καντόνια και 890 κοινότητες:

| Διαμέρισμα | Καντόνια | Κοινότητες | Κάτοικοι
(2016) | Έκταση
χμ² | Πυκνό-
τητα
Κατ./χμ² | Κωδ.
INSEE |
| --- | --- | --- | --- | --- | --- | --- |
| Αράς | 8 | 357 | 248.929 | 2.245,35 | 111 | 621 |
| Μπετύν | 8 | 104 | 293.991 | 707,51 | 416 | 622 |
| Μπουλόνι-συρ-Μερ | 4 | 74 | 159.748 | 633,68 | 252 | 623 |
| Καλαί | 4 | 52 | 158.492 | 593,39 | 267 | 626 |
| Λανς | 9 | 50 | 367.839 | 352,05 | 1.045 | 627 |
| Μοντρέιγ | 5 | 164 | 112.118 | 1.326,98 | 84 | 624 |
| Σαιντ-Ομέρ | 5 | 89 | 129.608 | 812,95 | 159 | 625 |
| Σύνολο | 39 | 890 | 1.470.725 | 6.671,91 | 220 | 62 |

### Κοινότητες

Οι κυριότερες πόλεις του νομού Πα-ντε-Καλαί
Ο νομός Πα-ντε-Καλαί χαρακτηρίζεται από την αντίθεση του εδάφους του, που συνδυάζει μια σημαντική τουριστική και φυσική κληρονομιά με αστικές περιοχές. Είναι ένας από τους πιο πυκνοκατοικημένους νομούς της Γαλλίας, με το ανατολικό άκρο του να φιλοξενεί περισσότερο από το ήμισυ του πληθυσμού. 

Οι κυριότερες κοινότητες του νομού Πα-ντε-Καλαί είναι:

| Πόλη | Κάτοικοι
(2016) | Διαμέρισμα |
| --- | --- | --- |
| Καλαί | 74.978 | Καλαί |
| Μπουλόνι-συρ-Μερ | 41.669 | Μπουλόνι-συρ-Μερ |
| Αράς | 40.883 | Αράς |
| Λιεβάν | 30.936 | Λανς |
| Λανς | 30.689 | Λανς |
| Ενάν-Μπωμόν | 25.901 | Λανς |
| Μπετύν | 25.186 | Μπετύν |
| Μπρυαί-λα-Μπυσιέρ | 22.230 | Μπετύν |
| Αβιόν | 17.900 | Λανς |
| Καρβάν | 17.167 | Λανς |

Οικονομία
---------

Η οικονομία του νομού βασιζόταν από πολύ παλιά στα κλωστοϋφαντουργικά προϊόντα καθώς και στα ορυχεία στην ανθρακοφόρο λεκάνη του Νορ-Πα-ντε-Καλέ κοντά στην πόλη Λανς, όπου η ύπαρξη άνθρακα ανακαλύφθηκε το 1849. Ωστόσο, από τον Β΄ Παγκόσμιο Πόλεμο, η οικονομία έχει διαφοροποιηθεί.

Το λιμάνι του Καλαί είναι, μαζί με τον ομόλογό του Ντόβερ στην Αγγλία, ένα από τα κύρια λιμάνια επιβατών του κόσμου. Το λιμάνι της Βουλώνης είναι σήμερα το μεγαλύτερο αλιευτικό λιμάνι στη Γαλλία και το πρώτο ευρωπαϊκό κέντρο μεταποίησης θαλασσινών.

Η τουριστική δραστηριότητα είναι σημαντική, ειδικά στην ακτή αλλά και στο εσωτερικό του νομού.

Σημαία-Έμβλημα
--------------

* Η σημαία του νομού Πα-ντε-ΚαλαίΗ σημαία του νομού Πα-ντε-Καλαί
* Το έμβλημαΤο έμβλημα

Κλίμα
-----

Το κλίμα του νομού Πα-ντε-Καλαί είναι ωκεάνιο. Οι ημερήσιες διακυμάνσεις της θερμοκρασίας είναι χαμηλές, οι χειμώνες είναι ήπιοι, τα καλοκαίρια δροσίζονται χάρη στη θαλασσινή αύρα και οι βροχοπτώσεις είναι κανονικές. Υπάρχουν κλιματικές αντιθέσεις στο νομό: ο ωκεάνιος χαρακτήρας είναι πιο έντονος στην ακτή από ό,τι στο εσωτερικό. Η μέση ετήσια θερμοκρασία είναι περίπου 11 ° C σε όλο το νομό.

Σταθμός μέτρησης: Βουλώνη, λιμάνι, 73 μέτρα υψόμετρο

| Ωκεάνιο κλίμα | Ι | Φ | M | A | M | Ι | Ι | A | Σ | O | N | Δ |
| --- | --- | --- | --- | --- | --- | --- | --- | --- | --- | --- | --- | --- |
| Μέση μέγιστη θερμοκρασία | 6 | 6 | 9 | 11 | 15 | 17 | 19 | 19 | 18 | 15 | 10 | 7 |
| Μέση χαμηλή θερμοκρασία | 2 | 2 | 3 | 5 | 9 | 11 | 13 | 14 | 12 | 10 | 6 | 3 |
| Αριθμός ημερών με ηλιοφάνεια | 1,5 | 2 | 2,5 | 2,5 | 2 | 2 | 2,5 | 3 | 2 | 3 | 1,5 | 1,5 |
| Αριθμός ημερών με συννεφιά | 19 | 17 | 15 | 13 | 13 | 11 | 12 | 11 | 12 | 15 | 18 | 19 |
| Αριθμός βροχερών ημερών | 11 | 9 | 9 | 8 | 8 | 7 | 7 | 9 | 10 | 10 | 13 | 12 |
| Βροχόπτωση σε mm | 55 | 46 | 40 | 38 | 42 | 47 | 45 | 54 | 66 | 66 | 83 | 64 |
| Θερμοκρασία νερού κοντά στην ακτή | 8 | 6 | 7 | 8 | 10 | 13 | 15 | 17 | 17 | 15 | 12 | 9 |

Τουρισμός
---------

Η Κοτ ντ'Οπάλ, όπως ονομάζεται όλη η ακτογραμμή, μήκους 120 χιλιομέτρων, είναι ο κύριος τουριστικός προορισμός του νομού, με μεγάλες παραλίες, παραθαλάσσια θέρετρα, φυσικά αξιοθέατα όπως κόλπους, αμμόλοφους, ακρωτήρια, θαλάσσιους γκρεμούς, αρχαιολογικά μνημεία κ.α. και το Εθνικό θαλάσσιο κέντρο Ναυσικά στη Βουλώνη, που θεωρείται «το μεγαλύτερο ενυδρείο της Ευρώπης» και ένα από τα πιο επισκέψιμα αξιοθέατα στη βόρεια Γαλλία.

Σε όλο το νομό υπάρχουν πολλά ιστορικά μνημεία: εκκλησίες, καθεδρικοί ναοί και βασιλικές, κάστρα, οχυρωμένες πόλεις, φρούρια και ακροπόλεις, δημαρχεία και πλατείες. Τυπικά της βόρειας Γαλλίας και του Βελγίου, τα καμπαναριά των πόλεων Αράς, Καλαί, Βουλώνης, Μπετύν κ.α. αναφέρονται ως Μνημεία Παγκόσμιας Πολιτιστικής Κληρονομιάς από την UNESCO από το 2005 .

Τα μνημεία και οι τόποι μνήμης των δύο παγκόσμιων πόλεμων ελκύουν επίσης πολλούς επισκέπτες. 

Ο βιομηχανικός τουρισμός αναπτύσσεται γύρω από την πρώην περιοχή εξόρυξης στην πόλη Αρκ.

Γκαλερί
-------

* Καλλιέργεια μυδιών στη ΒισάνΚαλλιέργεια μυδιών στη Βισάν
* Ακρωτήριο Γκρι-ΝεΑκρωτήριο Γκρι-Νε
* Ακρωτήριο Μπλαν-ΝεΑκρωτήριο Μπλαν-Νε
* Η ΒουλώνηΗ Βουλώνη
* ΝαυσικάΝαυσικά
* Λε ΤουκέΛε Τουκέ
* Αράς-Η μεγάλη πλατείαΑράς-Η μεγάλη πλατεία
* Νοτρ Νταμ ντε Λορέτ, κοιμητήριο πεσόντων Α΄Παγκοσμίου πολέμουΝοτρ Νταμ ντε Λορέτ, κοιμητήριο πεσόντων Α΄Παγκοσμίου πολέμου
* Η Ελευθερία οδηγεί το λαό εκτίθεται στο Λούβρο-Λανς από το 2012Η Ελευθερία οδηγεί το λαό εκτίθεται στο Λούβρο-Λανς από το 2012
* Γερμανικό οχυρωματικό έργο στο ΕπερλέκΓερμανικό οχυρωματικό έργο στο Επερλέκ
* Γερμανικό πυροβολείο στο ακρωτήριο Καπ-ΓκριΓερμανικό πυροβολείο στο ακρωτήριο Καπ-Γκρι
* Καθεδρικός ναός της ΑράςΚαθεδρικός ναός της Αράς
* Χαρακώματα του Α΄παγκόσμιου πολέμου στο ΒιμίΧαρακώματα του Α΄παγκόσμιου πολέμου στο Βιμί
* Το Πανεπιστήμιο του Αρτουά στη Λανς στεγάζεται στις εγκαταστάσεις της παλιάς Εταιρείας ανθρακορυχείωνΤο Πανεπιστήμιο του Αρτουά στη Λανς στεγάζεται στις εγκαταστάσεις της παλιάς Εταιρείας ανθρακορυχείων
* Το κρόμλεχ Les Bonnettes, προϊστορικό μνημείο στην κοινότητα Σαϊγί-αν-ΟστερβάνΤο κρόμλεχ Les Bonnettes, προϊστορικό μνημείο στην κοινότητα Σαϊγί-αν-Οστερβάν

Παραπομπές
----------

1. ↑  (Γαλλικά) «Le Pas-de-Calais perd sa préfète Fabienne Buccio». *lensois.com*. 15 Φεβρουαρίου 2017. Αρχειοθετήθηκε από το πρωτότυπο στις 18 Φεβρουαρίου 2017. Ανακτήθηκε στις 17 Φεβρουαρίου 2017.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «Augustin Leducq, Annuaire de Pas-de-Calais, E.Boutry, 1814».
4. ↑  Source : observatoire du littoral
5. ↑  σύμφωνα με τον συγγραφέα André Mabille de Poncheville
6. ↑ . «Le port de Boulogne après le bombardement du 15 juin 1944, sur le site du Concours National de la résistance et de la déportation». Αρχειοθετήθηκε από το πρωτότυπο στις 11 Ιανουαρίου 2021.
7. ↑  Klimadaten aus: Jean-Noël Darde, Plages et côtes de France, Éditions Balland, Paris 1991

Εξωτερικοί σύνδεσμοι
--------------------

* A whole wiki about the Pas-de-Calais (γαλλικά)
* Η επίσημη σελίδα του νομού (γαλλικά)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138983708
* LCCN: n82099562
* GND: 4115863-5
* SUDOC: 028890833
* BNF: cb12063269x (data)
* BNE: XX453477

 |

 |